CELEX: 62017TA0510
Language: sk
Date: 2022-06-01 00:00:00
Title: Vec T-510/17: Rozsudok Všeobecného súdu z 1. júna 2022 – Del Valle Ruíz a i./Komisia a SRB („Hospodárska a menová únia – Banková únia – Jednotný mechanizmus riešenia krízových situácií úverových inštitúcií a určitých investičných spoločností (SRM) – Postup riešenia krízových situácií uplatniteľný v prípade zlyhávania alebo pravdepodobného zlyhania určitého subjektu – Prijatie riešenia krízových situácií Jednotnou radou voči Banco Popular Español – Právo byť vypočutý – Delegovanie právomoci – Právo vlastniť majetok – Povinnosť odôvodnenia – Články 18 a 20 a článok 21 ods. 1 nariadenia (EÚ) č. 806/2014“)

25.7.2022   
            
            
               SK
            
            
               Úradný vestník Európskej únie
            
            
               C 284/22
            
         
      Rozsudok Všeobecného súdu z 1. júna 2022 – Del Valle Ruíz a i./Komisia a SRB
      (Vec T-510/17) (1)
      
      („Hospodárska a menová únia - Banková únia - Jednotný mechanizmus riešenia krízových situácií úverových inštitúcií a určitých investičných spoločností (SRM) - Postup riešenia krízových situácií uplatniteľný v prípade zlyhávania alebo pravdepodobného zlyhania určitého subjektu - Prijatie riešenia krízových situácií Jednotnou radou voči Banco Popular Español - Právo byť vypočutý - Delegovanie právomoci - Právo vlastniť majetok - Povinnosť odôvodnenia - Články 18 a 20 a článok 21 ods. 1 nariadenia (EÚ) č. 806/2014“)
      (2022/C 284/25)
      Jazyk konania: angličtina
      
         Účastníci konania
      
      
         Žalobcovia: Antonio Del Valle Ruíz (Mexiko, Mexiko) a 41 ďalších žalobcov, ktorých mená sú uvedené v prílohe rozsudku (v zastúpení: J. Pobjoy, barrister, B. Kennelly, QC, a S. Walker, solicitor)
      
         Žalovaní: Európska komisia (v zastúpení: L. Flynn a A. Steiblytė, splnomocnení zástupcovia), Jednotná rada pre riešenie krízových situácií (v zastúpení: J. King a M. Fernández Rupérez, splnomocnení zástupcovia, za právnej pomoci B. Meyring, S. Schelo, F. Fernández de Trocóniz Robles, T. Klupsch a S. Ianc, advokáti)
      
         Vedľajší účastníci, ktorí v konaní podporujú žalovaných: Španielske kráľovstvo (v zastúpení: L. Aguilera Ruiz a J. Rodríguez de la Rúa Puig, splnomocnení zástupcovia), Európsky parlament (v zastúpení: L. Visaggio, J. Etienne, M. Menegatti, M. Sammut, L. Stefani a M. Martínez Iglesias, splnomocnení zástupcovia), Rada Európskej únie (v zastúpení: A. de Gregorio Merino, J. Bauerschmidt, A. Westerhof Löfflerová a H. Marcos Fraile, splnomocnení zástupcovia), Banco Santander, SA (Santander, Španielsko) (v zastúpení: J. Rodríguez Cárcamo, A. Rodríguez Conde, D. Sarmiento Ramírez-Escudero, advokáti, a G. Cahill, barrister)
      
         Predmet veci
      
      Návrh podaný na základe článku 263 ZFEÚ na zrušenie rozhodnutia výkonného zasadnutia Jednotnej rady SRB/EES/2017/08 zo 7. júna 2017, ktorým sa prijíma riešenie krízových situácií banky Banco Popular Español, SA, ako aj rozhodnutia Komisie (EÚ) 2017/1246 zo 7. júna 2017, ktorým sa schvaľuje program riešenia krízových situácií banky Banco Popular Español S.A. (Ú. v. EÚ L 178, 2017, s. 15)
      
         Výrok rozsudku
      
      
                  1.
               
               
                  Žaloba sa zamieta.
               
            
                  2.
               
               
                  Pán Antonio Del Valle Ruíz a ďalší žalobcovia, ktorých mená sú uvedené v prílohe, znášajú svoje vlastné trovy konania a sú povinní nahradiť trovy konania, ktoré vznikli Európskej komisii, Jednotnej rade pre riešenie krízových situácií (SRB) a Banco Santander, SA.
               
            
                  3.
               
               
                  Španielske kráľovstvo, Európsky parlament a Rada Európskej únie znášajú svoje vlastné trovy konania.
               
            
         (1)  Ú. v. EÚ C 374, 6.11.2017.